google/wiki40b huggingface dataset:
Paruraecha

Utseende

Middelsstore, slanke, gråbrune trebukker. Hannen har svært lange antenner.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Sikkim, sørlige Kina og Taiwan).
Østindiafareren «Götheborg»

Det svenske østindiakompaniet

Det svenske østindiakompaniet ble stiftet 14. juni 1731, formålet var å drive handel i Sørøst-Asia. Selskapet fulgte i fotsporene til portugiserne, hollenderne og britene. Det nystiftede selskapet fikk 15 års monopol på handelen. Kineserne var bare i begrenset grad interessert i europeiske varer, bare edelmetall var interessant. Svenske varer som trevarer, tjære, jern og kobber ble derfor byttet mot sølv ved anløp i Cádiz i Spania, og spansk sølv ble byttet til te, porselen og silke i Kanton. 
Selskapet hadde hjemmehavn i Göteborg, mens de fleste av fartøyene ble bygget i Stockholm, så også skipet som nå er kopiert.
Selskapet eksisterte i 82 år og dets fartøy gjorde i alt 132 ekspedisjoner med 38 ulike fartøy. Selv om foretaket endte som konkurs så hadde det en enorm inntjening i de fleste av årene det eksisterte og har preget Sveriges historie på ulike vis.

Østindiafareren «Götheborg» gjenoppstår

Da vraket ble funnet i 1985 kom ideen om å lage en kopi av skipet. Kjølen på kopien ble strukket den 11. juni 1995. Skipet ble bygget etter tradisjonelle metoder og er med små endringer lik det forgangne fartøy. Det er blant annet ti centimeter mer høyde oppunder dekk da dagens mennesker har en større gjennomsnittshøyde, og det er installert motor og moderne navigasjon og kommunikasjonshjelpemidler.
Skipet ble sjøsatt 6. juni 2003 under store festligheter, og den svenske kongefamilien var representert. Det var fremdeles et stort utrustningsarbeid gjenstående, ti tonn tauverk skulle på plass i riggen, sammen med ca. 1 000 blokker og 1 800 kvm seil, alt laget på original måte. Fartøyets første seilas under seil var 18. april 2005.
Wiener Singverein

Wiener Singverein er konsertkoret til Wiener Musikverein. Koret, som har rundt 230 medlemmer, anvendes regelmessig av de fremste orkestre og dirigenter til store og forskjelligartede prosjektet.
Johannes Brahms var en av korets tidlige dirigenter. Siden 1991 har koret vært ledet av Johannes Prinz.
Jasper nasjonalpark

Jasper nasjonalpark er en nasjonalpark i provinsen Alberta i Canada, opprettet i 1907.
I 1984 ble Jasper nasjonalpark tatt inn på UNESCOs liste over verdens kultur- og naturarvsteder.
Sjarej Kriviets

Klubbkarriere

Kriviets begynte sin karriere hos SKVICH Minsk, hvor han var med på å spille klubben opp til landets øverste nivå Vysshaya Liga. I 2006 meldte han overgang til storklubben BATE Borisov, hvor han var med på å vinne fire strake mesterskapstitler fra 2006 til 2009 og ett cupmesterskap i 2005/2006-sesongen. Han fikk også sin europeiske debut under UEFA-cupen 2006/07, hvor BATE Barisov ble slått ut i andre kvalifiseringsrunde av den russiske klubben Rubin Kazan. I Mesterligaen 2008/2009 fikk Kriviets æren av å skåre klubbens første mål i Mesterligaen noensinne da han skåret kampens første mål i gruppespillkampen hjemme mot Juventus i september 2008 (2–2).
I januar 2010 meldte han overgang til den polske klubben Lech Poznań, hvor han var med på å vinne seriemesterskapet i debutsesongen. I forkant av 2012/2013-sesongen dro han videre til den kinesiske klubben Jiangsu Suning, hvor han skrev under på en treårskontrakt, men etter kun én sesong ble Kriviets og klubben enige om å kansellere kontrakten. Han returnerte deretter til BATE Borisov og var med på å vinne nok et seriemesterskap, i tillegg til seier i den hviterussiske supercupen i 2014. Den 28. august 2014 meldte han overgang til den franske klubben FC Metz, hvor han spilte to sesonger før han i 2016 gikk videre til den polske klubben Wisła Płock.

Internasjonal karriere

Kriviets debuterte for Hviterusslands herrelandslag i en treningskamp mot Island den 2. februar 2008 (2–0), hvor han kom inn som innbytter for Maksim Ramasjtjanka. Han scorte sitt første landslagsmål i EM-kvalifiseringskampen hjemme mot Albania den 12. oktober 2010 (2–0). Kriviets var for øvrig med i den hviterussiske troppen under U21-EM i fotball for herrer i 2009 i Sverige, hvor laget endte sist i sin gruppe i innledende spill.
Bandar-e Mahshahr

Bandar-e Mahshahr (alternativt Bandar-e Mah Shahr, persisk بندرماهشهر) er en viktig havneby i vestre Iran. Den ligger i provinsen Khuzestan og hadde 153 778 innbyggere ved folketellingen i 2011.
Egypts klima

Klimaet i Egypt er vanligvis moderat. Været er svært stabilt, med to klart avgrensede årstider: den hete sommeren fra mai til oktober, og den kjøligere vinteren fra november til april. Det er for det meste varmt om dagen og kjølig om nettene. Temperaturene øker fra nord mot sør.
I kystområdene ligger den gjennomsnittlige dagstemperaturen på minimum 14 °C om vinteren og maksimum 30 °C om sommeren. For eksempel ligger middeltemperaturen for kaldeste måned i Alexandria på 14 °C og for varmeste måned 27 °C. I ørkenområder varierer temperaturen sterkt om sommeren. Den kan ligge mellom 7 °C om natta til 52 °C om dagen. Vintertemperaturene i ørkener varierer også i stor grad. De kan være så lave som 0 °C om nettene og så høye som 18 °C i løpet av dagen. For eksempel ligger middeltemperaturen for kaldeste måned i Aswan på 17 °C og for varmeste måned 34 °C. Om våren blåser det ofte en kraftig, glohet og støvfylt sønnavind, den såkalte khamsin, som kan gjøre store skader på avlingene.
Egypt ligger i det subtropiske ørkenbeltet. Egypt mottar mindre enn 80 mm nedbør årlig i de fleste områder. Et unntak er kystområdene langs Middelhavet, hvor det kan falle 200 mm nedbør i løpet av vinterhalvåret. Det regner nesten aldri om sommeren. Bortsett fra den smale kyststripen kan man ingen steder regne med en helt fast, årlig nedbør. Den årlige nedbørsmengden avtar fra ca. 180 mm i Alexandria og 80 mm i Port Said, til ca. 20 mm i hovedstaden Kairo. Sør for Asyut kan det gå år mellom hver gang det regner.
Santa María la Ribera

Santa María la Ribera er en tradisjonsrik bydel i Mexico by. Den befinner seg i det administrative distriktet Cuauhtémoc, nordvest for byens historiske sentrum. Santa María la Ribera har stor arkitektonisk og historisk verdi, og regnes som den første moderne delen av byen. Den oppsto i 1861 som en utvidelse av Hacienda de la Teja.
Teen Beach Movie

Handling

Brady og McKenzie er to surfere som er i et forhold som går ugjenkallelig mot slutten. Så blir de plutselig dratt inn i en tidsreisebølge, hvor de blir dratt tilbake til en 60-tallsmusikal som tar plass på stranden - der alle karakterene tror de er virkelige.
Vologda

Historie

Vologda ble først nevnt i Novgorods krøniker fra 1147, da Sankt Gerasim fant at det allerede var en kirke og en landsby på stedet, som var omgitt av ugjennomtrengelige skoger. Stedet var bosatt av novgorodere som dro skip fra en av Volgas sideelver over til en sideelv til Nordre Dvina, og derved gjorde det mulig å seile fra Kvitsjøen til Det kaspiske hav. I 1273 ble byen plyndret av et mongolsk raid.
Det var ikke før i 1412, da området ble avstått av Novgorod-republikken til Storfyrstedømmet Moskva, at byen oppnådde en grad av betydning. Moskva-fyrstene gjorde Vologda til sin utpost mot nord, og ved slutten av århundret hadde Vologda overskygget regionens gamle sentrum, Belozersk. Byens kommersielle betydning økte ytterligere da det engelske Muscovy Company startet sin virksomhet i Russland.
Det var på denne tid at Ivan den grusomme beordret at byens katedral skulle bygges på nytt i stein. Vologdas St. Sofia-katedral, innviet i 1570, var på den tid en av de største katedralene som hadde blitt bygget i Russland. Dens praktfulle freskoer ble malt i 1686–1688 av Dmitrij Plekhanov fra Jaroslavl. Et høyreist åttekantet klokketårn ble bygget i 1654–1659 og forhøyet på 1800-tallet.
Bare to kilometer fra Vologdas historiske sentrum står Spaso-Prilutskijklosteret, grunnlagt i 1371 av en av Sergij Radonezjskij's disipler. Med Dmitrij Donskoj som sin beskytter utviklet klosteret seg raskt til områdets største landeier. Klosterets femkuplede katedral ble reist i 1537–1542. I Sovjet-tiden ble munkene forvist og klosteret omgjort til et museum. Noen bemerkelsesverdige eksempler på tidlig trearkitektur ble fraktet hit fra fjerne landsbyer i Vologda-regionen.
Nørve videregående skole

Nørve videregående skole var en videregående skole i Ålesund kommune. Skolen var tidligere selvstendig, men ble i 2004 slått sammen med Borgund videregående skole. I 2009 ble avdelingen på Nørve nedlagt og elevene ble flyttet til Borgund, hvor noen elever midlertidig må undervises i brakker, mens denne skolen utvides.
Saura kirke

Bygningen

Byggverket er i tre og har 250 plasser. Arkitekt for kirken var Carl Julius Bergstrøm.
Åsskard

Åsskard (Åsgård) er en tidligere kommune i Møre og Romsdal som fra 1837 var del av Stangvik formannskapsdistrikt.
Åsskard ble skilt ut som egen kommune 1. mai 1895. Kommunen hadde da 629 innbyggere.
1. juli 1915 ble en del av Halsa kommune med 114 innbyggere overført til Åsskard.
1. januar 1965 ble Åsskard kommune og en del av Stangvik kommune slått sammen med Surnadal til dagens Surnadal kommune. Åsskard hadde ved sammenslåingen 1 014 innbyggere.
Diantong

Diantong (kinesisk: 電通影片公司) var et kortlivet med viktig filmstudio og produksjonsselskap i 1930-årenes Shanghai i Kina. Skjønt det bare produserte fire filmer mens det bestod som filmselskap fra 1934-1935, er alle fire viktige eksempler på den venstreorienterte kinesiske film i 1930-årene. Av alle denne periodens filmselskaper var det Diantong som hadde de tetteste forbindelser til det kinesiske kommunistparti.
Keltiske språk

Keltiske språk er en gruppe indoeuropeiske språk som ble talt av folkegruppen keltere. De ble i antikken talt over hele det vestlige Europa fra atlanterhavskysten til Donau-sletten og er et av Europas tre store oldtidsspråk, sammen med gresk og latin, men er nå begrenset til å være et minoritetsspråk i Bretagne i Frankrike, i Irland og i Wales og Skottland.
Historisk sett viser det seg at keltisk lett har blitt integrert i andre språk, og derfor bare har overlevd i relativt avsidesliggende områder. På 1800-tallet utvandret millioner av gælisk-talende irer til USA, hvor språket raskt ble borte i storbyene.
Elelea

Utseende

Middelsstore, kraftige, sylindriske, brune trebukker med lyse flekker. Antennene omtrent så lange som kroppen, de fem innerste leddene er forstørrede. Pronotum er tønneformet uten tenner på sidene.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt på Borneo.
Jomfrufødsel

Jomfrufødselen er en av hjørnesteinsdoktrinene i den kristne tro som forteller at Jesus ble unnfanget og født av en jomfru. Denne forståelse henter sitt belegg i Mattheusevangeliet og Lukasevangeliet som begge forteller at Maria ble gravid med Jesus uten å ha vært sammen med en mann. I motsetningen til mange andre religioner skal jomfrufødselen bli forstått i streng forstand uten noen naturlig eller overnaturlig farsfunksjon. At den hellige skulle komme over henne (overskygge henne) hentyder ikke på en seksuell akt, men en gjerning parallelt med skapelsen og frelserhistorien. Det skal således bli forstått som et under. Denne troen og forestillingen står sterkest i katolisismen, men muslimer tror også på jomfrufødselen.

Den kristne oppfatning

I den mest alminnelige kristne trosbekjennelse, den apostoliske trosbekjennelse, bekjennes det at Jesus var født av jomfru Maria, og det uttrykker hvordan Jesus' fødsel var e unikt mirakel og en understrekning av at han var den ventede og lovede Messias fra Det gamle testamente. Jomfrufødselen er også et vitnesbyrd om inkarnasjonslæren ved at det var Gud selv som ble menneske i Jesus, men i like høy grad et vitnesbyrd om Jesu menneskelikhet ved at Jesus var av Adams slekt.
Den lære ble en universal tro i den kristne kirke på 100-tallet, og blir opprettholdt av den anglikanske kirke, den ortodokse kirke, orientalske ortodokse kirker, den protestantiske kirke, og den katolske kirke.

Muslimsk oppfatning

I muslimsk tro ble Jesus likeledes født av en jomfru, men her er det ikke et tegn på guddommelighet, men kun at Gud kan velge å skape et menneske ut av hva han vil: Adam uten bistand fra andre mennesker, Eva fra en mann, alle mennesker fra både menn og kvinner, og Jesus fra en kvinne.

Partenogenese

Partenogenese (det greske ord for jomfrufødsel) er den sedvanlige betegnelsen for usedvanlig naturfenomen som finner sted blant visse dyr som for eksempel hai og lus, og planter under ekstreme tilfeller, og er en forplantning uten en hann, det vil si en jomfrufødsel.
Kragerø Blad Vestmar

Kragerø Blad Vestmar er en avis som blir utgitt i Kragerø i Telemark. 
Avisen er et resultat av at de tidligere avisene Kragerø Blad (etablert i 1844) og Vestmar (etablert i 1867) ble slått sammen 1. januar 1998. Året etter, i 1999 ble også Drangedal Blad innfusjonert i Kragerø Blad Vestmar, noe som senere medførte etableringen av den konkurrerende Drangedalsposten i Drangedal.
Avisen eies av Amedia. Administrerende direktør og ansvarlig redaktør er Espen Solberg Nilsen.
Takeshi Koshida

Japans herrelandslag

Takeshi Koshida spilte 19 landskamper for Japans herrelandslag.
Vestfold Fremtid

Vestfold Fremtid var en norsk avis som kom ut i Sandefjord i Vestfold. Avisa begynte i 1924, ble stanset under andre verdenskrig, og fortsatte fram til 30. november 1982 da den gikk konkurs. Vestfold Fremtid var tilknyttet Norsk Arbeiderpresse (A-pressen) og redaksjonen støttet Arbeiderpartiet politisk. Viktigste konkurrent i byen var Høyre-avisa Sandefjords Blad.
Avisa hadde delvis bakgrunn i Nybrotts Sandefjordsavdeling og Folkets dagblad, fellesavis for Søndre Vestfold og Telemark som var sammenslått av Nybrott og Bratsberg-Demokraten 1921–1922. 1922 besluttet Arbeiderpartiet i Sandefjord å gi ut egen avis, som beholdt navnet Folkets Dagblad.  Fra 1. januar 1924 tok bladet navnet Vestfold Fremtid.  Det skulle være organ også for Tønsbergdistriktet, der Norges kommunistiske parti hadde tatt Vestfold Arbeiderblad i 1923. Fra 1. januar 1924 ble bladet trykt i Nybrotts trykkeri, etter å ha vært trykt i Vestfold Arbeiderblad i 1922 og 1923. Sverre Hjertholm var redaktør fra november 1922 til 1945.
Kimen til den illegale pressen i Norge under krigen kom i form av et vedlegg til Vestfold fremtid 15. april 1940. Avisa kom ut i sensurert versjon, og på vedlegget ble dette opplyst for leserne. Redaktør Sverre Hjertholm ble arrestert og satt fengslet noen måneder. Han ble seinere aktiv i utgivelsen av Fri fagbevegelsen.
Beriev

Beriev Flyfabrikk (tidligere Beriev designbyrå) er en russisk flyprodusent som ble opprettet i Taganrog i 1934. Ingeniør Georgij Berijev var den første sjefskonstruktør ved fabrikken og den bærer hans navn. Gjennom årene har fabrikken utviklet 29 ulike flytyper, 14 av disse ble satt i serieproduksjon.
Idag har fabrikken rundt 3000 ansatte og er spesielt kjent som produset av amfibiefly. Be-200 flerformål fly er et nytt amfibiefly som Beriev har utviklet og produserer. Beriev Flyfabrikk er et datterselskap av United Aircraft Corporation.
Garp

Garp (fra norrønt: garpr, uredd kar, hardhaus) var en nedsettende betegnelse for tyskere som ble benyttet i Sverige og Norge i middelalderen. Ofte var dette bergverksarbeidere eller personer innen handel, som i Bergen hvor betegnelsen ble benyttet om de hanseatiske kjøpmennene. Absalon Pedersson Beyers dagbok, Bergens Kapitelsbok, fra åra 1552 til 1572 gir førstehånds kunnskap om gnisningene mellom den norske og tyske befolkningen på Bryggen i Bergen.
Ordet går også igjen i enkelte stedsnavn i Sverige, som Garpenberg, Garphyttan og Garpström, og i gruvenavn som Garpgruvan i Åtvidaberg.
Ordet hadde også en feminin form: garpisse.
I enkelte norsk dialekter kan det bety en storskryter.
Fylkesvei 2936

Fylkesvei 2936  går mellom Hovesvingen og Dengerud i Ål. Veiens lengde er 2,6 km.
Frem til 2019 hadde veien betegnelsen Fylkesvei 247.
Chaeridiona

Utseende

Nokså små, kileformede, brunlige eller mørkrøde bladbiller. Hodet er fremstrakt, antennene forholdsvis kraftige, rundt halve kroppslengden. Kroppsformen er er karakteristisk kileformet, dekkvingene utvidet bak. Pronotum er forholdsvis lite, rundet, mye smalere enn dekkvingene. Beina er slanke og middels lange.

Levevis

Larvene er bladminerere på enfrøbladete planter i familiene Commelinaceae og Zingiberaceae. I alle fall én art kan gjøre skade på ingefær og gurkemeie

Utbredelse

Gruppen er utbredt i Sørøst-Asia, fra India i vest til Vietnam i øst.
Yiwen Leiju

Yiwen Leiju (kinesisk: 藝文類聚; pinyin: Yìwén Lèijù) er en kinesisk encyklopedi ferdigstilt under Tangdynastiet av kalligrafen Ouyang Xun i 624. Blant øvrige bidragsytere var Linghu Defen og Chen Shuda.
Den var inndelt i 47 kapitler og mange underkapitler. Den dekket all slags emner og siterte fra mange eldre verker som senere er gått tapt.
Idrettsparken (Notodden)

Idrettsparken er hjemmebanen til Notodden FK. Arenaen ligger sentralt ved elva i Notodden. Søndag 14. september 2008, med kamp mot rivalene fra Odd Grenland, tas en ny tribune i bruk, og navnet endres fra Tinfos Arena. Tidligere spilte Notodden hjemmekampene sine på Notodden Stadion.
Sørumsand

Skole

Sørumsand har barneskole, ungdomsskole og videregående skole. Sørumsand skole og området rundt har etter tusenårsskiftet vært i stor endring. Skolebygningen er blitt betydelig større, og i tillegg til skole og SFO omfatter området nå en barnehage. Skolen ligger i enden av Skoleveien, omtrent 10 minutters gangtid fra Sørumsand stasjon.
Bingsfoss ungdomsskole ligger rett i utkanten av Sørumsand sentrum, ved grensen til Glomma. I likhet med barneskolen, har området også vært igjennon en omfattende renoveringsprosess etter tusenårsskiftet.
Sørumsand videregående skole ligger 1-2 minutters gangtid unna Sørumsand stasjon, og tilbyr i moderne lokaler opplæring i Design og håndverk, Elektrofag, Medier og kommunikasjon, Restaurant og matfag, Service og samferdsel og Teknikk og industriell produksjon. Skolen omsluttes i stor grad av elever fra Sørumsand, Fetsund, Blaker, Bjørkelangen, Aurskog-Høland, Jessheim og Lillestrøm.

Orderud-saken

Sørumsand er kanskje mest kjent for Orderud-saken som rystet landet i 1999 med et makabert trippeldrap som er en av norgeshistoriens grovere mordgåter.
Sørum har vært åsted for trippeldrap før: I 1983 ble tre mennesker drept i et hus som gjerningsmannen så tente på. Han ble senere dømt til 20 års fengsel.

Annet

I Sørumsand sentrum finner man alt fra matvare- og klesbutikker til treningssentre, postkontor og utgangsstasjonen for museumsjernbanen Tertitten.
En kjent figur fra Sørumsand (Sørum) er tegneseriefiguren 91 Stomperud, som er utstilt i stasjonsområdet ved Sørumsand stasjon på Tertitten. Se også: Transportsystemer inn til og i Haldenvassdraget
César-prisen

César du cinéma er en fransk nasjonal filmpris som første gang ble utdelt i 1975. Kåringen avholdes hvert år i februar i Théâtre du Châtelet og blir overført direkte på fransk TV.
Bayernpartei

Bayernpartei (forkortelse: BP) er et tysk politisk parti som kun er aktivt i delstaten Bayern. Partiet ble stiftet i oktober 1946 har et separatistisk bayersk program. Bayernpartei ønsker større frihet for Bayern innenfor det føderalistiske Tyskland. Bayernpartei var representert i Forbundsdagen fra 1949 til 1953.
Langrenn under Vinter-OL for ungdom 2012 – Sprint gutter

Sprint for gutter under Vinter-OL for ungdom 2012 ble arrangert 19. januar 2012 på Seefeld Arena i Seefeld, Østerrike.
50 utøvere deltok i denne øvelsen.
Superkjempe

Superkjemper er blant de mest massive stjernene, og de tilhører den største gruppen som befinner seg øverst på Hertzsprung-Russel-diagrammet. De ligger øverst på diagrammet og deres absolutte magnitude varierer fra -5 til -12 på skalaen, supergiganter har 10 til 70 solmasser, og har 30 000 og opptil hundre tusener ganger solas luminositet. På grunn av deres store masse, har de en relativ kort levetid fra 30 millioner til ett par hundretusen år. Superkjemper kan finnes i alle spektralklassene, fra den blå (klasse O) superkjempen til de høyt evolverte røde (klasse M) superkjempene.
Caridina

Akvaristikk

Da artene i denne gruppen eter alger og er fredelige, er de populære som akvariedyr. Den rød- og hvitbåndede varianten kalles rød krystallreke.
Viltformene har mindre distinkte farger.
Simtronics

Simtronics Group er et norsk industriselskap som produserer gass- og flammedetektorer. 
Simtronics ASA ble listet på Oslo børs i januar 2007.
Grå løvvikler

Utseende

En middelsstor (vingespenn 17-20 millimeter), gråbrun vikler. Forvingen har markert krum framkant (costa) og er gråbrun med en mørkere, trekantet flekk midt på framkanten, denne fortsetter som et uregelmessig, smalt tverrbånd mot vingens bakkant. Utenfor denne flekken er vingen mest hvitaktig, men det er en svart flekk ved midten av ytterkanten. Nær roten er det et svært uregelmessig, mørkere tverrbånd som knapt når bakkanten. Bakvingen er brunhvit med brun pudring mot ytterkanten.

Levevis

Larvene lever på blomster (gåsunger) og blader av selje (Salix caprea). De voksne sommerfuglene flyr i juli-august.

Utbredelse

Arten er utbredt i Europa, og i den nordlige delen av Asia.
Pyrrhochalcia iphis

Utseende

En stor (vingespenn ca. 70 millimeter) smyger, den største i Afrika. Vingene er ensfarget mørke på oversiden, undersiden er aksegrå til grønnlig, med svarte årer. Kroppen er brunhårede, med oransje hår på bakkroppen og på hodet.

Levevis

Arten lever i tropisk regnskog.

Utbredelse

Arten er utbredt i Vest- og Sentral-Afrika.
Hyundai Tucson

Hyundai Tucson (2004–) er en SUV i kompaktklassen fra koreanske Hyundai. 
Første utgave (JM; 2004–09) var bygget på samme plattform som personbilen Hyundai Elantra og var navnet etter den amerikanske byen Tucson i motsetning til Santa Fe som i Hyundai Santa Fe.
Andre utgave (LM; 2009–15) var utviklet i Rüsselsheim. Den het i Norge og andre land Hyundai ix35, bortsett fra USA, som heter Tucson, og ble i likhet med Kia cee'd og søsterbilen Kia Sportage bygget i slovakiske Zilina.  
Varianten fuelcell (2005) var en testserie hydrogenbil, som fra 2013 kunne bestilles verden over.
Tredje utgave (TL; 2015–) er tegnet av tyskeren Peter Schreyer (født 1953), en del større ny 177 hk motor på bensin.  Med tohjulsdrift og bare 132 hk bensin koster den minst 300 000 kroner i norske penger.  
Høsten 2018 får den litt endret utseende og kan fås som elbil, mens Hyundai Nexo tar over som Hyundais hydrogen-SUV.
Mae Moh kullkraftverk

Mae Moh kullkraftverk er et kullkraftverk i Thailand. Det har en installert produksjonskapasitet på 2625 MW, fordelt på 13 blokker / turbiner. Operatør er Electricity Generating Authority of Thailand (EGAT) som har innført rensetiltak og stengt de eldste blokkene. Et biprodukt av kalksteinsrensing på noen av blokkene er gips. Også NOX-utslippene har blitt noe redusert gjennom ulike tiltak på kokerne.
Anlegget ble bygget ut i årene 1978–1995. Brenselkilden er sub-bitumenøst kull og lignitt, som det brennes 15 mill. tonn av hvert år.
Hank Shermann

Signerte band

Han startet å spille gitar i 1977, og ble raskt inspirert av band som Judas Priest, UFO og Black Sabbath. Han var med på sin første musikkalbuminnspilling i 1978 med bandet Brats som han var medlem av til det ble oppløst i 1981. Da ble han medlem av Mercyful Fate fra 1981 til 1985. Mellom turnéene og plateinnspillingene til bandet, var han medlem i flere andre band som Fate, Zoser Mez, Gutrix og Virus 7. Mercyful Fate ble gjenforent i 1992 etter bruddet i 1985, da King Diamond hadde hørt innspillinger i bandet Zoser Mez og ønsket å samle bandet igjen. I 2002 spilte han for det danske bandet Force of Evil. 
Han er også gjestegitarist i det svenske bandet Witchery sine album. Samt i Jack Cracker, Skeletor og IronFire sine album.

Usignerte band

I 2000 spilte han for det usignerte bandet Shermann Soldiers, og han var gjest i bandet Stygia i 2007.